《秋日诗》
南北朝·鲍泉

露色已成霜，梧楸欲半黄。燕去櫩恒静，莲寒池不香。

夕乌飞向月，馀蚊聚逐光。旅情恒自苦，秋夜渐应长。

作者简介：鲍泉，字润岳，东海人也。父几，字景玄。家贫，以母老诣吏部尚书王亮干禄，亮一见嗟赏，举为舂陵令。后为明山宾所荐，为太常丞。以外兄傅昭为太常，依制缌服不得相临，改为尚书郎，终于湘东王谘议参军。